CELEX: C2007/082/35
Language: da
Date: 2007-04-14 00:00:00
Title: Sag C-45/07: Sag anlagt den 2. februar 2007 — Kommissionen for De Europæiske Fællesskaber mod Den Hellenske Republik

14.4.2007   
            
            
               DA
            
            
               Den Europæiske Unions Tidende
            
            
               C 82/19
            
         Sag anlagt den 2. februar 2007 — Kommissionen for De Europæiske Fællesskaber mod Den Hellenske Republik
   (Sag C-45/07)
   (2007/C 82/35)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved K. Simonsson, M. Konstantinidis og F. Hoffmeister)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat de forpligtelser, som påhviler den i henhold til artikel 10, 71 og artikel 80, stk. 2, i traktaten om oprettelsen af Det Europæiske Fællesskab, idet Den Hellenske Republik den 18. marts 2005 har forelagt den internationale søfartsorganisation (IMO) et forslag vedrørende »Kontrol af foreneligheden af skibe og havnefaciliteter med kravene i kapitel XI-2 i SOLAS-konventionen og med ISPS-koden«.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen anfører, at Den Hellenske Republik har tilsidesat de forpligtelser, som påhviler den i henhold til artikel 10, 71 og artikel 80, stk. 2, i traktaten om oprettelse af Det Europæiske Fællesskaber, idet den uden bemyndigelse hertil fra Fællesskabets side har forelagt den internationale søfartsorganisation et forslag vedrørende et spørgsmål, som henhører under Europa-Parlamentets og Rådets forordning (EF) nr. 725/2004 af 31. marts 2004 om bedre sikring af skibe og havnefaciliteter (1).
   Kommissionen hævder, at Fællesskabet efter udstedelsen af forordning nr. 725/2004 har enekompetence med henblik på undertegnelse af internationale forpligtelser vedrørende maritim sikring. Medlemsstaterne er derfor ikke — medmindre de udtrykkeligt er bemyndiget hertil af Fællesskabet — beføjet til at forelægge deres nationale opfattelser for den internationale søfartsorganisation vedrørende spørgsmål, som henhører under Fællesskabets enekompetence.
   
      (1)  EUT 2004 L 129, s. 6.